《吕之寿诗到仍用前韵约为五峰之游同访老人》
宋代·丘葵

客中枉佳句，三复喜还悲。
冉冉岁暮矣，悠悠思何之。
桐下不共往，梅花预作期。
地炉风雪夜，同访五峰缁。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。